Ɣas neqqar tameṭṭut d lsas, argaz d ajgu alemmas, maca di tmetti n zik ;di zzman n yiɣil, tameṭṭut taqbaylit tettwaḥqer. Akka i tebna tmetti n leqbayel ; ayen i d-yerra umnar ɣer daxel, i tmeṭṭut, ayen yellan berra akin d ccɣel n urgaz. Awal-is yekmen, ur d-itteffeɣ ara ɣer berra ; ulac-it la di tejmaɛt wala di ssuq. Dayen i d-yessebganen belli tameṭṭut taqbaylit tettwaɛzel di tmetti, neẓra belli mebla tameṭṭut kra n wayen yelhan ur dyettnulfu!1